La Bibia piemontèisa/Testament Neuv/Giuda/Introdussion
Artorn

Introdussion a la litra dl'apòstol Giuda 
La litra (o epìstola) 'd Giuda a l'é 'n librèt ëd pòche paròle dël Testament Neuv ant la Bìbia. A l'avìa scrivula n'òm ciamà Giuda, ch'as presenta coma 'l frel ëd Gesù e 'd Giaco. L'autor a l'é nen da confond-se con l'àutr Giuda Iscariòta, ël traditor ëd Gesù. Costa litra a l'é adressà a tùit ij chërdent ëd Gesù. L'autor, Giuda, a veul comuniché un mëssagi important. A l'ha scrivula vers la fin dël prim sècol, probabilment antorn al 70-80 d. C. Lolì a rend costa epìstola un dij test ij pì antich dël Testament Neuv.

Ël mëssagi prinsipal dl'Epìstola 'd Giuda a l'é 'd buté an guardia ij chërdent contra le dotrin-e fàusse e 'd comportament ch'a son ësbalià. Giuda a parla 'd përson-e ch'a l'avìo dëstorzù la vrità 'd Gesù e ch'a vivìo 'd manera inmoral. Chiel a-j ciama "intrus" përché a l'ero infiltrasse ant le comunità cristian-e për difonde d'ideje sbalià.

L'obietiv ëd Giuda a l'é d'ancoragé ij chërdent a resté ferm an sla fede na vira për sèmper arseivùa e a vive second j'amaestrament ëd Gesù. A-j esòrta a dësfende la fede 'd manera vajanta. L'epìstola 'd Giuda an mostra l'importansa dla vrità, dla moralità e dl'amor fratern ant la vita dij chërdent.